Executive Committee Range

Executive Committee Range er en fjellkjede som består av fem vulkaner. De strekker seg 80 kilometer fra nord til sør langs 126. vestlige lengdegrad i Marie Byrd Land i Antarktis.

De ble oppdaget av en ekspedisjon fra U.S. Antarctic Service på en flytur, 15. desember 1940 og er oppkalt etter Antarctic Service Executive Committee. Fire av fjellene er oppkalt etter medlemmer i komiteen; Mount Hampton, Mount Waesche, Mount Cumming og Mount Hartigan, mens Mount Sidley, det høyeste fjellet i fjellkjeden, ble oppdaget og navngitt av kontreadmiral Richard E. Byrd i 1934. Hele fjellkjeden ble kartlagt i detalj av USGS fra landmålinger og U.S. Navys bilder i 1958-60.

 Referanser 

Kategori:Fjellkjeder i Antarktis